section_heading: Kultura
paragraph_text: Posebnost Križevaca su Križevački štatuti, najstarije i najpoznatije hrvatske vinsko-pajdaške regule.[http://hrcak.srce.hr/index.php?show=clanak&id_clanak_jezik=102333 KAJ - časopis za književnost, umjetnost, kulturu, svl. 43 (215) br. 5-6 prosinac 2010.] Tanja Baran: Križevački štatuti u kontekstu hrvatske usmene drame To su najstarija hrvatska pisana pravila lijepog ponašanja za stolom, koja se spominju još od 18. stoljeća. Križevački štatuti zagovaraju ponajprije veselje i radost u dobrom društvu gdje se šire prijateljstva i dobri međuljudski odnosi, ali izričito upozoravaju da se konzumiranje vina i žestokih pića čini s razumom, jer sve što se radi preko mjere nije dobro ni za pojedinca, a ni društvo.<ref>Križevački štatuti, tz-krizevci.hr, preuzeto 21. lipnja 2017. Nastala su kao odgovor na veselice, koje su završavale s negativnim posljedicama. Za Križevačke štatute vezan je bilikum (od njem. willkommen: dobro došao),<ref>bilikum, enciklopedija.hr, preuzeto 21. lipnja 2017. posuda iz koje se vino pije, obično tri spojena vrča. Danas je simbol Križevaca i suvenir.